b'\n_START_ARTICLE_\nCa n\'Oller dels Tarongers\n_START_SECTION_\nDescripci\xc3\xb3\n_START_PARAGRAPH_\nAmpli casal cobert a dues vessants, de planta rectangular, de planta i dos pisos edificat \xc3\xadntegrament el segle XVIII amb les pedres de les edificacions del Castell fetes volar per Felip V. L\'interior es reparteix a partir d\'una entrada i cellers i una escala que puja a la primera planta, que \xc3\xa9s on s\'hi feia vida. El pis superior \xc3\xa9s dedicat a habitacions. Cal esmentar especialment el jard\xc3\xad elevat al davant de la fa\xc3\xa7ana principal, d\'arrel rom\xc3\xa0ntica i que es repeteix a altres masies gelidenques, la galeria porxada i l\'arc del pati a un plaf\xc3\xb3 de rajoles que existia a la cuina, que fou robat.\n_START_SECTION_\nHist\xc3\xb2ria\n_START_PARAGRAPH_\nAl pati del casal existeix una gran pila de pedres tallades procedents del Castell -m\xc3\xa8nsules, capitells, etc.- i una pica que sembla un sarc\xc3\xb2fag, la qual l\'Associaci\xc3\xb3 d\'Amics del Castell voldria recuperar. Cal esmentar tamb\xc3\xa9 que els revoltons del sostre del primer pis, porten gravat el nom de l\'enguixador "Pera...".'